Komission tiedonanto neuvostolle - Euroopan Kehitysrahastoja koskevia rahoitustietoja /* KOM/2001/0402 lopull. */





Komission tiedonanto neuvostolle - Euroopan Kehitysrahastoja koskevia rahoitustietoja SISÄLLYSLUETTELO Huomautus Tiivistelmä 1. Euroopan kehitysrahastojen rahoitustilanne 31.12.2000 1.1. Yleistaulukko 1.2. EKR:n rahoitustilanne 31. joulukuuta 2000 2. Arvio rahoituksen toteutumisesta varainhoitovuonna 2001 (Tilanne toukokuussa 2001) 2.1. Rahoituspäätökset 2.2. Maksut 3. Ennuste rahoituksen toteutumisesta varainhoitovuonna 2002 Huomautus Tämä asiakirja liitetään vuoden 2002 talousarvioesitykseen vuonna 1979 tehtyjen talousarviomenettelyyn liittyvien sopimusten mukaisesti. Budjettivallan käyttäjän tehtävän helpottamiseksi asiakirja sisältää ainoastaan olennaisen. Kuten aiempinakin vuosina, siitä ilmenevät seuraavat tiedot: - EKR:n rahoitustilanne 31.12.2000 - arvio rahoituksen toteutumisesta kuluvana varainhoitovuonna - arvio menoista varainhoitovuonna 2002. EKR:n rahoitustilannetta 31.12.2000 koskevia lisätietoja saa kuudennen, seitsemännen ja kahdeksannen EKR:n varainhoitovuoden 2000 tasetta ja tilinpäätöstä koskevasta komission tiedonannosta tilintarkastustuomioistuimelle, parlamentille ja neuvostolle. Tiivistelmä 1. Vuonna 2000 EKR:n toteutunut rahoitus oli 1 548,17 miljoonaa euroa maksuina eli vähemmän kuin jäsenvaltioille marraskuussa 1999 esitetty 1 985 miljoonan euron arvio. Toteutumisaste oli siis 85 prosenttia Stabexia lukuun ottamatta (78 prosenttia Stabex mukaan luettuna). Toteutuman ja arvion välinen huomattava ero korostui entisestään neuvostolle heinäkuussa 2000 esitetyssä asiakirjassa "Euroopan kehitysrahastoa koskevia rahoitustietoja", sillä arviota korotettiin 2 635 miljoonaan euroon, jotta voitaisiin ottaa huomioon voimakkaasti velkaantuneita köyhiä maita koskevan velka-aloitteen (HIPC) (+350 miljoonaa euroa), rakennesopeutusvarojen (+150 miljoonaa euroa ) ja otsakkeen "Muut" arvion huomattava korotus. Otsake "Muut" koskee mittavia terveydenhuollon ja riskipääoman alojen aloitteita, joita komissio aikoo toteuttaa vuoden 2000 aikana. Koska viimeksi mainitut kaksi aloitetta eivät toteutuneet, neuvostolle joulukuussa 2000 esitetyssä maksuarvioita koskevassa asiakirjassa vuoden 2000 arviota laskettiin huomattavasti 2 025 miljoonaan euroon. Maksujen toteutumisaste oli siten 76 prosenttia lopullisesta arviosta (81 prosenttia Stabexia lukuun ottamatta). Rahoituspäätösten osalta vuosi 2000 oli kuitenkin hyvä, kun otetaan huomioon EKR:n viime vuosien keskimääräinen toteutuma. Juoksevat menot olivat 3 396,36 miljoonaa euroa ja Stabexin menot 361,06 miljoonaa euroa eli yhteensä 3 757,42 miljoonaa euroa, mikä on 125 prosenttia marraskuussa 1999 tehdystä 3 000 miljoonan euron kaikki rahoitusvälineet kattaneesta arviosta. Ylitys selittyy kuitenkin pääasiassa sillä, että marraskuun 1999 arviossa ei otettu huomioon voimakkaasti velkaantuneita köyhiä maita koskevan velka-aloitteen 1 000:ta miljoonaa euroa. Vaikkei tätä 1 000:ta miljoonaa euroa otettaisikaan huomioon, vuoden 2000 rahoituspäätösten toteutumisastetta ei voida pitää kuin hyvänä keskimääräisenä vuotena ottaen huomioon kahdeksannen EKR:n voimaantulon. Jotta rahoituspäätösten ja maksujen välinen huomattava ero voitaisiin ymmärtää, on ensinnäkin syytä ottaa huomioon kahdeksannen EKR:n myöhäinen voimaantulo heinäkuussa 1998 sekä hanketta koskevan rahoituspäätöksen ja hankkeen toteuttamisen väliin jäävä kohtuullinen määräaika. Tämän perusteella maksujen toteutumisasteen odotetaan paranevan vuonna 2001 aikaisempiin vuosiin verrattuna. Poliittisen ja taloudellisen tilanteen ollessa edelleenkin erittäin epävakaa ja altis maailmantalouden vaihteluille on Euroopan unionin AKT-maille sekä merentakaisille maille ja alueille (MMA) myöntämä julkinen kehitysapu on jatkuvasti näiden ulkoisten tekijöiden vaikutuksen alainen. Lisäksi joidenkin edunsaajamaiden sisäinen tilanne oli varainhoitovuonna 2000 edelleen epävakaa, samoin kuin varainhoitovuonna 1999, mikä siten vaikuttaa maksusuoritusten ajoitukseen ja arvioituun määrään. 2. Vuoden 2001 toteutumisastetta koskevaa arviota laskettiin sekä rahoituspäätösten että maksujen osalta nykytilanteen tosiseikkojen huomioon ottamiseksi. Komissio vahvisti rahoituspäätösten tarkistetuksi arvioksi 2 000 miljoonaa euroa ja maksujen tarkistetuksi arvioksi 2 000 miljoonaa euroa ottaen huomioon myös yhdeksännen EKR:n ratifiointiin tarvittavan ajan, aiempien EKR:illa käytettävissä olleiden varojen vähyyden ja uuden ohjelmointikauden alkamisen. Vaikka nämä luvut ovat huomattavasti alhaisemmat kuin aiemmat arviot, niiden arvioidut toteutumisasteet ovat kuitenkin erityisesti maksujen osalta paremmat kuin edellisten vuosien keskimääräinen toteutumisaste. Näiden menojen rahoittamiseksi päätettiin joulukuussa 2000 pyytää jäsenvaltioilta noin 1 415 miljoonaa euroa rahoitusosuuksina vuoden 2001 juokseviin maksuihin. Tämän lisäksi varainhoitovuoden aikana Stabexin tililtä siirretään erissä 885 miljoonan euron summa EKR:n juoksevien menojen pankkitilille syyskuun lopussa 2000 tehdyn suurlähettiläiden komitean päätöksen mukaisesti. Päätös koski Stabexin ja Sysminin puitteissa tehtyjen päätösten rahoittamiseen tarkoitetun vararahaston perustamista 2. elokuuta-31. joulukuuta 2000 väliselle ajanjaksolle. Kun edellä mainittu siirto otetaan huomioon, varainhoitovuoden 2001 menojen kattamiseksi tarvitaan kaikkiaan arviolta 2 300 miljoonaa euroa. EKR:n varainhoitoasetuksessa vahvistettujen yksityiskohtaisten sääntöjen mukaisesti pyydettyjen rahoitusosuuksien suuruutta voidaan tarkistaa ylös- tai alaspäin käytettävissä olevien varojen likviditeetin mukaisesti. Likviditeettiastetta seurataan jatkuvasti. Tässä yhteydessä vuoden 2001 toisen vuosineljänneksen pyyntöä on vähennetty 129 miljoonalla eurolla (200 miljoonaa euroa 329 miljoonan euron sijasta), ja lisäksi on suunniteltu vuoden 2001 kahden viimeisimmän pyynnön vähentämistä, jotta voitaisiin ottaa huomioon vuoden 2001 maksuarvioiden tason tarkistus alaspäin. Stabexiin liittyvät rahoituspyynnöt päätettiin heinäkuussa 2000 kahdeksannessa EKR:n varainhoitoasetuksessa vahvistettujen yksityiskohtaisten sääntöjen mukaisesti, eikä Stabexia koskevaa rahoituspyyntöä näin ollen tehty vuodelle 2001. 3. Vuoden 2002 arvio rahoituspäätöksistä on 3 000 miljoonaa euroa ja maksuista 2 100 miljoonaa euroa. 1. Euroopan kehitysrahastojen rahoitustilanne 31.12.2000 1.1. Yleistaulukko >TAULUKON PAIKKA> Edellä oleviin määrärahoihin on syytä lisätä EIP:n omista varoista maksetut 1 120 miljoonaa ecua kuudenteen EKR:oon, 1 225 miljoonaa ecua seitsemänteen EKR:oon ja 1 693 miljoonaa kahdeksanteen EKR:oon. 1.2. EKR:n rahoitustilanne 31. joulukuuta 2000 1.2.1. EKR:n menot olivat 1548,17 miljoonaa euroa vuonna 2000 Maksujen kehitys (milj. euroa) >TAULUKON PAIKKA> Päätösten ja maksujen vertailu (6., 7. ja 8. EKR - milj. euroa) >TAULUKON PAIKKA> Kolmantena peräkkäisenä vuotena kahdeksannen EKR:n tosiasiallisen toteuttamisen myötä tehtyjen päätösten määrä, lukuunottamatta HIPC-aloitetta, pysyy ennallaan. Tämä ei ole vielä näkynyt maksuissa, mutta näkynee väistämättä tulevaisuudessa. Huomattava ero päätösten määrien välillä vuosina 1999 ja 2000 johtuu yksinomaan vuodelle 2000 kirjatusta HIPC-velkahuojennusaloitteesta. Sysminiä koskevat päätökset olivat vähäisiä vuonna 2000. 1.2.2. EKR kykeni rahoittamaan toimensa tavanomaisella tavalla vuonna 2000 >TAULUKON PAIKKA> Käytettävissä olevat varat olivat varainhoitovuoden 2000 lopussa yhteensä 1 431,74 miljoonaa euroa, mistä 783,51 miljoonaa euroa oli osoitettu juokseviin kustannuksiin ja 648,23 miljoonaa euroa Stabexiin. Näiden 648,23 miljoonan euron lisäksi komissiolla oli myös varainhoitovuoden 2000 lopussa Stabexia koskevia saamisia joiltakin jäsenvaltioilta yhteensä 618,50 miljoonaa euroa, minkä vuoksi Stabexin kokonaisvarat ovat yhteensä 1 266,73 miljoonaa euroa. Elokuussa 2000 suurlähettiläiden komitean päätöksen mukaisesti Stabex-rahoitusvälineelle perustettiin 240 miljoonan euron suuruinen rahasto, jonka varat on tarkoitus siirtää erissä EKR:n juoksevien menojen pankkitilille. Nämä 240 miljoonaa euroa sisältyvät Stabexin kokonaisvaroihin. Juoksevien kustannusten tilin epätavallisen korkea saldo 31.12.2000 (783,51 miljoonaa euroa) selittyy: - juoksevien menojen arvioitua vähäisemmällä määrällä koko varainhoitovuonna 2000 - sillä, että "erityisten rakennesopeutusvarojen" 130 miljoonan euron maksuja, jotka oli tarkoitus suorittaa juuri ennen varainhoitovuoden 2000 päättymistä, voitiin suorittaa vasta tammikuun 2001 alussa, minkä vuoksi ne kirjataan varainhoitovuodelle 2001 - 350 miljoonan euron siirrolla, joka tehtiin vuonna 2000 Stabexin tilitä EKR:n juokseviin menoihin ja jolla on tarkoitus rahoittaa voimakkaasti velkaantuneita köyhiä maita koskeva velka-aloite (HIPC). Siirto tehtiin elokuussa 2000, jolloin EKR:n juokseviin menoihin osoitettuja varoja oli käytettävissä erityisen vähän. Siirrolla pyrittiin estämään voimakkaasti velkaantuneita köyhiä maita koskevan velka-aloitteen vaikutukset rahoituspyynnön suuruuteen ja selvittämään toimi myöhemmin. Selvittäminen on parhaillaan käynnissä, ja Stabexista EKR:n tilille tehtävät 221 miljoonan euron siirrot, jotka oli tarkoitus suorittaa vuoden 2001 ensimmäisen puoliskon aikana, on keskeytetty. Vuonna 2000 tehdyllä 350 miljoonan euron siirrolla täydennetään vuoden 2000 rahoituspyynnön aikaan Stabexin tililtä tehtyä 220 miljoonan euron siirtoa juokseviin menoihin, mistä johtuu jäljempänä olevan taulukon kokonaissumma 570 miljoonaa euroa. Koska Stabex-toimilla on erityinen pankkitili, näitä varoja voidaan vähentää ainoastaan kyseisen rahoitusvälineen osana päätettyjen siirtojen määrällä. 2. Arvio rahoituksen toteutumisesta varainhoitovuonna 2001 (Tilanne toukokuussa 2001) >TAULUKON PAIKKA> 2.1. Rahoituspäätökset Päätöksiä koskevia arvioita on laskettu verrattuna marraskuussa 2000 tehtyihin arvioihin, jotka perustuivat Cotonoun sopimusneuvotteluissa tehtyihin julkilausumiin. Komissio päätti arvion laskemisesta nykyisen tilanteen huomioon ottamiseksi: - 9. EKR:n ratifiointiin tarvittava aika oli aliarvioitu - 6., 7. ja 8. EKR:n jäljellä olevia varoja, jotka voidaan käyttää vuosina 2001 ja 2002, on yhteensä 4 230 miljoonaa euroa - vuonna 2001 alkaa uusi ohjelmointikausi ja aiemmat kokemukset osoittavat, että siihen tarvittava aika ja resurssit vähentävät merkittävästi päätösten tekoa - ylimääräinen rivi "Muut aloitteet", joka lisättiin marraskuun arvioon, jotta otettaisiin huomioon komission aikeet esittää useita, parhaillaan tutkittavina olevia, AKT-maita koskevia toimia (terveyttä koskeva aloite), ja riskipääomavarojen lisääminen eivät ole toteutuneet. On syytä kuitenkin korostaa, että vuoden 2001 arvioidut rahoituspäätökset ovat selkeästi vuosien 1995-1999 keskimääräisiä päätöksiä suurempia (1 600 miljoonaa euroa), vaikkei vuotta 2000, jolloin päätösten summa kohosi 1 000 miljoonaan euroon voimakkaasti velkaantuneita köyhiä maita koskevan velka-aloitteen (HIPC) vuoksi, otettaisikaan huomioon. 2.2. Maksut EKR:n menot 31.5.2001 suhteessa toukokuussa 2001 tehtyyn vuosittaiseen arvioon >TAULUKON PAIKKA> Päätöksiä koskevien arvioiden ohella maksuja koskevia arvioita on laskettu nykyiseen 2 000 miljoonaan euroon. Toteutumisaste oli 31. toukokuuta 2001 erityisesti Stabexin merkittävien maksujen vuoksi 41,52 prosenttia, ja sen pitäisi vielä nousta, koska muista rahoitusvälineistä, etenkin erityisistä rakennesopeutusvaroista, odotetaan merkittäviä maksusuorituksia vuoden loppuun mennessä. Vaikka toteutumisaste on hyvä, ei pidä kuitenkaan unohtaa ohjelmoitavan avun maksusuoritusten heikkoa tasoa. On syytä panna merkille, että erityisistä rakennesopeutusvaroista tehtiin joulukuun 2000 viimeisinä päivinä tehtiin 130 miljoonan euron maksusuoritus, joka kuitenkin merkittiin kirjanpitoon vasta vuoden 2001 alussa. Tämä selittää arvioitua suuremman maksutason. 3. Ennuste rahoituksen toteutumisesta varainhoitovuonna 2002 Päätöksiä koskevia varainhoitovuoden 2002 arvioita laskettiin verrattuna marraskuussa 2000 esitettyihin lukuihin (3 500 miljoonaa euroa) samoista syistä kuin vuoden 2001 arviotakin laskettiin. Rahoituspäätösten määräksi arvioidaan 3 000 miljoonaa euroa. Komission päätökset riippuvat kuitenkin myös tietyistä ulkoisista tapahtumista (poliittinen epävakaus, aseelliset konfliktit, luonnonmullistukset), joita ei useinkaan voida ennustaa suhteissa yhteisön ulkopuolisiin maihin. Nämä tapahtumat voivat asettaa odottamatta kaikki arviot kyseenalaisiksi. Maksujen määräksi arvioidaan 2 100 miljoonaa euroa, ja marraskuun 2000 arviota (2 050 miljoonaa euroa) on siten hieman nostettu, minkä vuoksi 2 miljardin euron raja ylitettäneen nyt toisena perättäisenä vuotena. Näiden maksujen jakautumista rahoitusvälineiden kesken arvioidaan parhaillaan tarkemmin yhteistyössä AKT-maissa olevien edustustojen kanssa. Arvioinnin ensimmäisten tulosten, joista saadaan hyvin luotettavia tietoja, pitäisi oltava saatavilla vuoden 2001 ensimmäisen vuosipuoliskon lopulla. Maksujen toteuttamisen edellyttämä vuoden 2002 rahoitustarve, jota käsitellään marraskuussa 2001 jäsenvaltioiden kanssa, lienee suuruudeltaan noin 2 000 miljoonaa euroa. Arvio rahoitustarpeesta perustuu seuraaviin tekijöihin: >TAULUKON PAIKKA> Stabexin tililtä EKR:n juoksevien menojen pankkitilille siirrettävässä summassa otetaan taulukossa huomioon vuonna 2000 tehty 350 miljoonan euron siirto, joka tehtiin voimakkaasti velkaantuneita köyhiä maita koskevan velka-aloitteen maksusuorituksia varten (vuonna 2001 siirrettiin yhteensä 885 miljoonaa euroa - 350 miljoonaa euroa = 535 miljoonaa euroa / vrt. kohta 1.2.2. edellä). Taulukossa otetaan huomioon myös vuoden 2000 lopulla erityisistä rakennesopeutusvaroista maksettu 130 miljoonan euron summa, joka merkittiin kirjanpitoon vasta vuoden 2001 alussa (summa ei sisältynyt vuoden 2001 arvioon / vrt. kohta 2.2 edellä). Jotta varoja olisi kohtuullisesti käytettävissä joulukuun 2001 lopulla, vuoden kahdesta viimeisestä rahoituspyynnöstä aiotaan vähentää 200 miljoonaa euroa. LIITTEET Liite 1 : EKR-rahoitusosuudet varainhoitovuonna 2001 >TAULUKON PAIKKA> Liite 2 : Otteet tulostileistä 31.12.2000 EKR:N KONSOLIDOITU TILINPÄÄTÖS 31.12.2000 >TAULUKON PAIKKA> >TAULUKON PAIKKA> >VIITTAUS KAAVIOON> EKR:N KONSOLIDOITU TILINPÄÄTÖS 31.12.2000 Tukiluokka (tuhatta euroa) >TAULUKON PAIKKA>